Abrous: Tasekla tamensayt tella d timawit, tcud ɣer tudert n umdan deg tmetti3. Tasekla timawit tbed ɣef tmesliwt n tenfaliyin ur ttwarunt ara, ttwaxedment seg yiwet n tejmaɛit deg tmetti, ḥerzen-ten deg wallaɣ-nsen, xedmen-ten iwakken ad ten-ssemrasen, daɣen akken ad ten-fken iwiyiḍ deg tmetti-nni nsen, ayen xedmen akka akk ksen-t-id seg yedles nsen.4 Maca abrid-agi n timawit d win iteḍfar ula d tamedyazt imi teṭṭef aḥric ameqqran deg tsekla ama zik ama tura. Ayagi d win i ɣef ara d-nawi awal s tewzel deg uḥric-a.